|  |
| --- |
| SLOVENŠČINA, 23. 3. 2020S. Gregorčič: Soči (pesniški jezik) |
| ***BESEDA RAZREDNIČARKE***Pozdravljeni, učenci,začenja se nov teden dela na daljavo. Upam, da je prvi minil brez večjih težav in da teh dni niste vzeli kot počitnice, ampak kot resno delo, saj bo potrebno znanje kmalu izkazati.Žal posamezni učitelji poročajo, da ste **nekateri** neodzivni, ne pošiljate nalog in podobno, želijo neopravičene ure, zato bom o tem spregovorila tudi z vašimi starši. Mi je pa žal, da je potrebno na tak način postopati v 9. razredu.Tudi sama moram priznati, da nisem dobila nobene likovne pesmi. Kot rečeno, lahko jih boste oddali v šoli, vendar poudarjam, da jih pričakujem od vseh, ki imate cilj zgolj zadovoljiti minimalne standarde (višje kot ocena 2 »). Upam, da bo v tem tednu vaš odziv boljši, ko napovedujejo malo slabše vreme in bomo morda bili vsi prisiljeni biti še malo več doma oz. v prostorih svojih hiš. **Do konca tega tedna, tj. do 27. 3. 2020, mi pošljite tudi osnutke besedil, ki jih boste pripravili za govorni nastop.**Šolsko leto se nezadržno približuje h koncu, obljubljajo, da bo bomo še nekaj tednov doma, ne vemo, kaj nas še čaka, NPZ zaenkrat ostaja v datumih, ki so predvideni, zato vas še enkrat pozivam … izkoristite ta čas, delajte, sicer vam bo čez mesec dni zelo težko. Bodite odgovorni do sebe in svoje prihodnosti. |
| **UVOD****Upam, da ti je vsebina pesmi Soči razumljiva in da si v četrtek odgovoril na zastavljena vprašanja. Ko se vrnemo, bom seveda, pregledala vaše zvezke in bo le-te potrebno dopolniti, če ne boste imeli vsega. Če imate kje kakršne koli težave, mi, prosim, pišite.****Sedaj te čaka analiza pesniškega jezika.** |
| **ANALIZA, SINTEZA, VREDNOTENJE**Odgovori na spodnja vprašanja. Posamezne pesniške figure lahko le označiš v besedilu, če si si pesem natisnil. V pomoč ti je list z razlagami pesniških sredstev, ki je na koncu tega dokumenta. Če imaš možnost, ga natisni in nalepi v zvezek. **1. NALOGA**Iz pesmi Soči izpiši po en primer za navedena slogovna sredstva:* poosebitev:
* primera:

Ko pesnik opeva lepoto Soče, jo primerja z drugimi stvarmi.*Tvoj tej je živ in je lagak,* *kot hod deklet s planine* *in jasna si ko gorski zrak* *in glasna si kot spev krepak**planinske je mladine –*Koga pesnik primerja v prvih dveh verzih?Imata ti dve stvari kaj skupnega?Katero skupno lastnost jima je pripisal pesnik?Izpiši še ostale primere, ki so navedene v teh verzih.* okrasni pridevek:
* inverzija:
* pretiravanje:
* vzklik:
* stopnjevanje:
* refren:
* govorniško/retorično vprašanje:
* Pesnik reko nagovarja. Naroča ji zelo pomembne stvari. Ga reka sliši, mu lahko pomaga? Ga lahko usliši? Izpiši primer nagovora.

**2. NALOGA****Iz lista z razlagami pesniških sredstev zapiši razlago za: refren, govorniško/retorično vprašanje in nagovor.**Če si list natisnil in prilepil, ti ni potrebno še posebej zapisovati v zvezek.**3. NALOGA** **SLOGOVNA SREDSTVA (to vsebino prepiši in dopolni v zvezek)**1. Pesnik pravi, da bosta krog nje *svinčena toča* in *dež krvav*. Pojasni pomen obeh metafor.Metafora/preneseni pomen.2. *Tod sekla bridka bodo* ***jekla****,* *in ti mi boš krvava* ***tekla****:**Kaj zaslišiš?****Gre za slogovno sredstvo onomatopoija/podobnoglasje (posnemanje glasov iz narave).******3. V pesmi Soči je Gregorčič uporabil tudi ALITERACIJO (soglasniški stik)******Aliteracija je slogovno sredstvo, za katero je značilno ponavljanje istega soglasnika na začetku dveh ali več zaporednih besed (npr. veter vije v večni vihri).***Izpiši Gregorčičev verz z aliteracijo. |
| POUSTVARJANJE:Glede na situacijo v kateri smo, je ena naših najpomembnejših nalog, da ohranimo svoje zdravje, narod in domovino.**V najmanj sedmih povedih oblikuj zapis (lahko tudi pesem) o svojem odnosu do domovine z naslovom Domovina je ena …**Zapis mi posreduj na el. naslov ali eAsistent do srede, 25. 3. Lahko ga fotografiraš ali pretipkaš, kar ti je lažje. |

**PESNIŠKA SREDSTVA:**

… minimalni standard

… temeljni standard

1. POOSEBITEV/POOSEBLJENJE (nečloveškemu dodamo človeške lastnosti).

*2. PRIMERA ali KOMPARACIJA: primerja dve stvari, pojava zaradi neke skupne lastnosti, podobnosti, ki zares obstaja ali pa se tako zdi le ustvarjalcu. Največkrat jo prepoznamo po primerjalnih veznikih KOT, (KO), KAKOR.*

3. OKRASNI PRIDEVEK

*Pridevnik ali prislov, ki se dodaja kakšnemu samostalniku v natančnejšo opredelitev, nezamenljivost, nazornost (rdeča roža).*

*4.* INVERZIJA

*Zamenjan besedni red (zagleda pri mizi rumeni junaka).*

*5.* PRETIRAVANJE

*Izražanje pretiravanja, odstopanja od osnovne stopnje (… kri napolnila bi jezero …)*

*6.* VZKLIK

*Izraža močnejše čustvene doživljaje. Na koncu klicaj.*

*7.* STOPNJEVANJE

*V nekaterih delih povedi, lahko čutimo, kako pesnik stopnjuje moč besede.*

*8.* REFREN

**V pesmi Soči najdemo posebno vrsto ponavljanja, ki ga imenujemo REFREN (pripev). To je del besedila (misel, poved), ki se v pesmi redno ponavlja ob koncu verzov ali kitic. Včasih gre samo za kakšen verz, lahko pa se ponavlja cela kitica.**

*9.* GOVORNIŠKO/RETORIČNO VPRAŠANJE

 ***Vprašanje, kjer je odgovor že vnaprej znan; skuša le vzbuditi določene občutke. Nanj odgovora ne pričakuješ.***

*10.* NAGOVOR

**Nagovarjanje odsotnih ali umrlih oseb, stvari, rastlin, živali, kot da so žive skozi celotno pesem.**